Document ID: 31987R3791

KOMISSION ASETUS (ETY) N:o 3791/87,
annettu 17 päivänä joulukuuta 1987,
tavaroiden luokittelusta yhteisen tullitariffin nimikkeeseen 87.10
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) 2055/84(2), ja erityisesti sen 2 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin lasten krossipyöriä, jotka koostuvat (poljinnavan ja satulatolpan korkeimman kohdan väliseltä etäisyydeltä) 28 senttimetrin korkuisesta suljetusta metalliputkirungosta, jotka on varustettu läpimitaltaan 30-50 senttimetrin (12-20 tuuman) pyörillä ja joiden polkimien ja pyörien napoihin on asennettu kuulalaakerit ja joiden välityssuhde on alhainen,
neuvoston asetuksen (ETY) N:o 950/68(3), sellaisena kuin se on viimeksi muutettuna neuvoston asetuksella (ETY) N:o 3529/87(4), liitteenä olevan yhteisen tullitariffin nimikkeeseen 87.10 kuuluvat moottorittomat polkupyörät (myös kolmipyöräiset tavarankuljetuspolkupyörät ja vastaavat) ja yhteisen tullitariffin nimikkeeseen 97.01 lasten ajettaviksi tarkoitetut pyörillä varustetut kulkuneuvot, kuten kolmipyöräiset polkupyörät, potkulaudat, mekaaniset hevoset, poljinautot, nukenvaunut ja -rattaat ja vastaavat; mainitut nimikkeet voidaan ottaa huomioon edellä mainittuja tavaroita luokiteltaessa,
mainitut polkupyörät, joiden urheiluun tarkoitettu käyttö edellyttää vahvaa rakennetta, on valmistettu tavallisten polkupyörien tapaan ja varustettu kuulalaakereilla,
näin ollen ne jätetään 97 ryhmän 1 huomautuksen n alakohdan mukaisesti tämän ryhmän ulkopuolelle, ja ne on luokiteltava nimikkeeseen 87.10, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Lasten krossipyörät, jotka koostuvat (poljinnavan ja satulatolpan korkeimman kohdan väliseltä etäisyydeltä) 28 senttimetrin korkuisesta suljetusta metalliputkirungosta, jotka on varustettu läpimitaltaan 30-50 senttimetrin (12-20 tuuman) pyörillä ja joiden polkimien ja pyörien napoihin on asennettu kuulalaakerit ja joiden välityssuhde on alhainen, kuuluvat yhteisen tullitariffin nimikkeeseen
87.10 Polkupyörät (myös kolmipyöräiset tavarankuljetuspolkupyörät), moottorittomat.
2 artikla
Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1987.

Labels: 8
3
1